Brindisi City Breaks | Find Brindisi City Breaks Deals | Acetrip
City Breaks in Brindisi
Holiday in Brindisi Lushof Lodge | Springfontein Accommodation and Hotel Reviews
Lushof Lodge offers safe accommodation with plenty of open spaces where kids can enjoy themselves. O...
"Alles was uitstekend en niks hoef te verander nie"
"Doelgeboude fasiliteite met ruimte, uitsig en alles wat mens kan verlang, lekker naby N1 maar ook ver genoeg. 'n Ware oase in die Karoolandskap!<br/><br/>" Karl Barth was verleë en die nederige mens wat hy was, het geantwoord: Ja, ek ken hom. Ek skeer elke oggend sy baard. - PDF
Download "Karl Barth was verleë en die nederige mens wat hy was, het geantwoord: Ja, ek ken hom. Ek skeer elke oggend sy baard."
1 Handelinge 2:37-42 Vooraf Die konteks waarin ons vandag se erediens hou is drieledig: Dit is die derde Sondag van Paastyd ons fokus op Christus se opstanding Dit is Arbeidsondag ons fokus op die voorreg en verantwoordelikheid om elke dag te kan werk Dit is hierdie week die verkiesing ons fokus op ons voorreg en verantwoordelikheid om te kan stem/kies Agtergrond Ons het verlede Sondag Petrus se toespraak na die uitstorting van die Heilige Gees gelees. In die toespraak verduidelik hy aan n verwarde groep Jode wat gebeur het: God het Jesus die Here en Christus gemaak. Vaoggend lees ons die gevolg van daardie toespraak. Inleiding Karl Barth was een van die twintigste eeu se mees bekende teoloë. Hy het in Basel, Switserland gewoon en klas gegee. Hy het glo eendag op n straatkar in Basel Switserland gery. Die volgende oomblik het n toeris ook op die straatkar geklim en die twee mans het begin gesels. Barth wou by die toeris weet of hy nuut in Basel was. Ja, het die toeris geantwoord. Is daar enigiets spesifiek wat jy in Basel wil sien? was Barth se volgende vraag. Ja, het die toeris geantwoord, ek sal graag vir Karl Barth, die teoloog wil ontmoet. Ken jy hom? Karl Barth was verleë en die nederige mens wat hy was, het geantwoord: Ja, ek ken hom. Ek skeer elke oggend sy baard. Die toeris het baie opgewonde van die straatkar afgeklim en by die hotel aan iemand vertel: Ek het Karl Barth vandag se barbier ontmoet. Min wetende dat hy Karl Barth self ontmoet het en die kans gehad het om nog langer met Karl Barth te gesels. n Verspeelde kans. In die klompie verse wat ons nou gelees het, het die groepie Jode wat na Petrus geluister het hulle kans aangegryp. Hulle het nie die kans wat hulle kry verspeel nie. Alhoewel hulle hulle kans om Jesus te leer
2 ken as Verlosser verspeel het terwyl Jesus op aarde geleef het, gryp hulle die kans na Petrus se toespraak aan. Hierdie vier verse stel ons ook vanoggend voor die vraag of ons ons kans aangryp om Jesus as Verlosser te ken of verspeel ons dalk ons kans? Ons tema vanoggend: Reageer op God se werk. 1. God se werk Hieroor het ek verlede week in diepte gesels. Ek wil net kortliks dit weer uitlig. Petrus het beklemtoon dat God die Een was wat gehandel het. Hy het Jesus Christus mens laat word, Hy het Jesus laat kruisig. Hy het Jesus laat opstaan. Hy het die Heilige Gees uitgestort. Petrus beklemtoon dat die oor God se plan gaan om mense met God te versoen. n Plan wat God lank tevore geneem het en ook op sy tyd uitgevoer het. God het gehandel en in die proses mense gebruik in sy handelinge. Petrus vat dit in kort saam: God het Jesus Here en Christus gemaak. As ons nadink oor God se werk, dan moet ons ook besef dat ons as mense die bevoordeeldes is. God het Jesus Christus en Here gemaak vir ons; tot ons voordeel. Ons is daardeur bevoordeel. Ons het daarby gebaat. 2. Mense se reaksie Die groep Jode wat na Petrus se toespraak geluister is, is diep getref. Hulle het dadelik iets verstaan van die eerste kans wat hulle verspeel het om Jesus te ken: hulle het immers vir Jesus laat kruisig. Die tweede kans wil hulle aangryp. Daarom vra hulle dadelik vir Petrus en sy mede apostels: Wat moet ons doen? Natuurlik kan ons nie die rol van die Heilige Gees in hierdie vraag en die feit dat hulle diep getref is onderskat nie. Die Gees is immers uitgestort om Christus te verkondig en te bemiddel. Die Gees het in Christus se plek gekom en Christus se werk kom voortsit. Daarom sou die Gees heirdie mense oortuig het dat God Jesus Christus en Here gemaak het. Dit wat God in Christus en deur die Gees gedoen het vir mense, vra reaksie by mense. Petrus beskryf die reaksie in n paar opdragte: Bekeer julle Laat julle doop Laat julle red Ons het God in Petrus se toespraak leer ken as die handelende God. Die God wat doen. Tog stoomroller God nie oor mense nie. HY doen, en dan vra Hy reaksie. Dan vra Hy dat mense reageer op wat Hy gedoen het. Hulle moet iets doen. Hulle moet hulle bekeer, laat doop, laat red. Bekering kan die beste omskryf word met die term omdraai. Iemand wat tot bekering kom, slaan n heel nuwe rigting in. n Rigting heeltemal anders as die waaraan hy of sy gewoond was. As ons praat oor bekering gaan dit oor n verandering in leefstyl en optrede, sowel as in denke.
3 Van hierdie groep Jode word gevra om hulle teenstand teen Jesus wat gelei het tot sy kruisiging te verander en volgelinge van Jesus te word. Hulle moet anders begin dink or Jesus en daarom ook anders begin doen. Dit is wat hulle moet doen. Dit moet hulle reaksie wees op wat God gedoen het. Dit is die kans wat hulle nie moet verspeel nie. Vir ons is dit natuurlik dieselfde. Ook van ons wat die hele lydenstyd deurgegaan het, Goeie Vrydag op Christus se dood gefokus het en nou stilstaan by sy opstanding, word reaksie verwag. En ons reaksie moet dieselfde as hierdie groep Jode wees: bekering. Ons moet seker maak dat ons nie die kans verspeel nie. Ons sou kon onderskei tussen verskillende tipes bekering. Daar is die eerste bekering. Dit is die dag as n mens tot inkeer kom en daardie eerste draai na God toe maak. Dit kan n skielike, ingrypende besluit gewees het. Dit kan dalk n geleidelike ontdekking wees wat iemand maak dat hy/sy vir God kies. Hoe ook al, ons moet seker maak dat ons daardie eerste bekering ervaar het. Ons kry vanoggend weer die kans om daarvan seker te maak. Daar is ook die voortdurende bekering. Dit is om nadat jy die eerste bekering gemaak, voortdurend aanpassings te maak. Al meer en meer na God te draai en sy wil te soek. Ons kry ook vanoggend weer daardie kans. Ons kan weer ons eie verhouding met God evalueer en weer na God draai met nuwe ywer en entoesiasme. Ook hierdie kans moet ons nie verspeel nie. Doop Die doop is die inlywing in die kerk van die Here. Dit is die sigbare teken dat niemand tot bekering gekom het deel van die kerk van God word. Dit is die bevestiging van God se werk in jou lewe. Dit is bevestiging dat ons deel gekry het aan Jesus wat deur God Christus en Here gemaak is. Vir die groep Jode en vroeë kerk was dit dalk anders as waaraan ons deesdae gewoond is. Die kerk was jonk en nuut en is gevoed deur gelowiges wat tot bekering gekom het. Hulle en hulle gesinne is gedoop. Ons is meer gewoond aan babas wat gedoop word omdat hulle ouers reeds deel van die kerk is. Ongelukkig word maar selde nuwe lidmate gedoop wat as volwassenes tot bekering gekom het. Adrio Konig het by geleentheid geskryf dat n gemeente eintlik eweveel groot as klein lidmate behoort te doop. n Gemeente moet voortdurend ingestel wees om volwassenes buite die kerk in te trek. Daarom is ons eie doop, en elke doop waarvan ons getuies is, opnuut vir ons n herinnering aan God se werk in ons en ons reaksie van bekering daarop. Ons word opnuut herinner dat God die handelende persoon is wat ingegryp het in ons lewens en ons sy kerk, sy eiendom gemaak het. Laat julle red Petrus se atwoord op die Jode se vraag Wat moet ons doen? bereik n hoogtepunt met die opdrag laat julle red. Dit is die kruks van die saak. Dit is hoekom God Jesus Christus en Here gemaak het: om mense te red en te verlos. God wil versoening tussen God en mens hê.
4 In terme van die verhaal van die wegloop kind, wil God alle wegloop kinders weer terug hê by die vaderhuis. Dit is die doel van bekering, dit is waarvan die doop die bevestiging is: n sondaar mens wat gered is. Dit is die reaksie wat God begeer: mense wat reageer op wat God gedoen het en gered word. Ook hier kan ons mekaar maar herinner. Redding is iets wat God doen. Hy is die handelende Persoon. Ons kan maar net reageer. God het Jesus Christus en Here gemaak dit is God se dade. Hy vra van ons reaksie op wat Hy gedoen het. Hy vra bekering. 3. God se sorg As n mens reageer op God se dade, ontvang jy nog selfs meer. Hulle sondes word vergewe en hulle ontvang die Heilige Gees. En wat meer het enige gelowige nodig. Om te weet jou sonde is vergewe. Die sonde wat jy in die verlede gedoen het, die sonde wat jy nog gaan doen alles vergewe. En dit omdat God Jesus Christus en Here gemaak het. Omdat Christus die straf op die sonde gedra het. Dit is immers wat verlossing en redding beteken! Natuurlik plaas dit vir ons sonde in n heel ander lig. Iemand wie se sonde vergewe is, wil nie meer sondig nie. En dit is juis waar die Heilige Gees ook inkom. Die Gees van God maak ons kinders van God ons aanvaar Jesus as die Christus en Here en ons Verlosser. Maar die Gees van God laat ons ook leef as kinders van God. Die Gees is immers self God wat in ons woon. God sorg Hy gee sy Gees. Slot As jy die kans om jou held te ontmoet verspeel, is dit erg. Die toeris het sy kans om sy held,karl Barth te ontmoet verspeel. As jy die kans om God te leer ken verspeel, is dit hartverskeurend. Gelukkig het meer as drie duisend mense daardie kans net na die uitstorting van die Heilige Gees aangegryp. Hulle het Jesus as Christus en Here ontmoet en leer ken. Kom ons maak seker dat ons nie die kans verspeel nie. God se dade roep ons tot reaksie. God wat Jesus Christus en Here gemaak het roep ons tot bekering en beloof ons dan sy Gees en vergewing van sonde.
PREEK SONDAG 15 OKTOBER 2006
PREEK SONDAG 15 OKTOBER 2006 TEMA: DANKBAARHEID EN VRYGEWIGHEID SKRIFLESING: 2 Kor 8 en 9 PREDIKER: Danie O Kennedy VOOR SKRIFLESING Ek glo dat die Here wil hê ek moet oor vrygewigheid praat. Hierdie geloof